b'\n_START_ARTICLE_\nRa\xc4\x8dunalni\xc5\xa1ki program\n_START_PARAGRAPH_\nRa\xc4\x8dun\xc3\xa1lni\xc5\xa1ki progr\xc3\xa1m (ali samo progr\xc3\xa1m) je algoritem, zapisan v programskem jeziku, ki se ga lahko izvaja na ra\xc4\x8dunalniku. Preveden program je zaporedje ukazov v strojni kodi. Strojna koda je oblika zapisa, ki jo ra\xc4\x8dunalnik oziroma procesor razume in izvede._NEWLINE_Strojna koda programov je vedno specializirana za izvajanje na dolo\xc4\x8deni arhitekturi, ki je skupek zna\xc4\x8dilnosti strojne in programske opreme. Strojna koda, ki jo programi vsebujejo, izvaja ukaze preko operacijskega sistema, ki deluje kot vmesnik med strojno in programsko opremo. Program je del programske opreme._NEWLINE_Z uporabo razli\xc4\x8dnih prevajalnikov se lahko program v enem od programskih jezikov prevede v strojno kodo, namenjeno razli\xc4\x8dnim arhitekturam._NEWLINE_Izvr\xc5\xa1ljive programske datoteke v okolju MS Windows imajo kon\xc4\x8dnico .exe ali .dll, v DOS-u pa tudi .com._NEWLINE_Med najbolj znane vrste programov sodijo namenski programi, operacijski sistem, preizkusni programi, programski jeziki, priro\xc4\x8dni programi, dodatni programi in skupinski programi.'